*Projekts*

LATVIJAS REPUBLIKAS MINISTRU KABINETS

2012.gada \_\_\_\_\_\_\_\_\_ Rīkojums Nr.\_\_\_

Rīgā (prot. Nr.\_\_ \_.§)

**Par gada kopsavilkuma par pieejamām revīzijām un deklarācijām sagatavošanu**

1. Eiropas Savienības struktūrfondu un Kohēzijas fonda revīzijas iestādei (turpmāk – revīzijas iestāde) sagatavot par katru gadu un līdz nākamā gada 15.februārim iesniegt Eiropas Komisijā revīzijas iestādes vadītāja apstiprinātu gada kopsavilkumu par pieejamām revīzijām un deklarācijām saskaņā ar Padomes 2006.gada 13.decembra Regulas (EK, *Euratom*) Nr.[1995/2006](http://eur-lex.europa.eu/LexUriServ/LexUriServ.do?uri=CONSLEG:2006R1995:20060822:LV:HTML), ar kuru groza Regulu (EK, *Euratom*) Nr.[1605/2002](http://eur-lex.europa.eu/LexUriServ/LexUriServ.do?uri=OJ:L:2002:248:0001:01:LV:HTML) par Finanšu regulu, ko piemēro Eiropas Kopienu vispārējam budžetam 53.b panta 3.punktu.

2. Revīzijas iestādei apkopot gada kopsavilkumā tai pieejamo (oficiāli saņemto) informāciju par 2007. - 2013.gada plānošanas perioda deklarācijām un revīzijām Eiropas Reģionālās attīstības fonda (tai skaitā [**3.mērķa „Eiropas teritoriālā sadarbība” programm**](http://www.varam.gov.lv/lat/fondi/ets/?doc=13013)as), Eiropas Sociālā fonda, Kohēzijas fonda, Eiropas Zivsaimniecības fonda un 2004. - 2006.gada plānošanas perioda - Eiropas Lauksaimniecības virzības un garantiju fonda Virzības daļas un Zivsaimniecības vadības finansēšanas instrumenta ietvaros.

3. Zemkopības ministrijai, Vides aizsardzības un reģionālās attīstības ministrijai, Finanšu ministrijai (Eiropas Savienības struktūrfondu un Kohēzijas fonda vadošai iestādei) un Valsts kasei (Eiropas Savienības struktūrfondu un Kohēzijas fonda sertifikācijas iestādei) ne vēlāk kā 14 dienu laikā pēc revīzijas iestādes pieprasījuma saņemšanas iesniegt revīzijas iestādē nepieciešamo informāciju un apliecinājumus gada kopsavilkuma sagatavošanai.

Ministru prezidents V.Dombrovskis

Finanšu ministrs A.Vilks

15.11.2012 14:14

208

I.Brēmane

67095653, Inese.Bremane@fm.gov.lv